Іншыя патрыёты спрабуюць шукаць у тым, што робіць Саўчанка, прыкметы крамлёўскай канспіралогіі. І варта адзначыць, падстаў для гэтага хапае. Шмат палітолагаў, якія раней адкрыта смяяліся з правакатыўнага стылю Саўчанка, паступова змянілі меркаванне. Яны звяртаюць увагу на тое, што праблематыка, якой цікавіцца экс-вязень, дзіўная для сферы інтарэсаў простага жаўнера. У логіцы аргументацыі Надзеі гучаць вельмі цікавыя пасажы, вартыя пяра добрага спічрайтэра. На днях пабачылі свет мемуары Надзеі, якія сапраўды пакідаюць думку, што іх пісаў авантурыст, хуліган, аматар прыгод і андрэналінавы наркаман.